rejauldu/bengali-wikipedia huggingface dataset:
আপাতানি জনগণ হল ভারতের অন্তর্গত একটি নৃগোষ্ঠী, যারা অরুণাচল প্রদেশের নিম্ন সুবানসিরি অঞ্চলের জিরো উপত্যকায় বাস করে।"Unique Apatani impresses The Telegraph, 17 June 2005.   সামাজিক রীতিনীতি এবং জীবনধারা  আপাতানি উপজাতিদের বিস্তৃত ভেজা ধান চাষ এবং কৃষি ব্যবস্থায় কোনো প্রকার খামারের পশু বা মেশিন ব্যবহার করা হয় না। তাদের স্থিতিশীল সামাজিক বনায়ন ব্যবস্থাতেও নেই কোন প্রকার যন্ত্রপাতির ব্যবহার। একারনে ইউনেস্কো আপাতানি উপত্যকাকে "অত্যন্ত উচ্চ উৎপাদনশীলতা" এবং পরিবেশ সংরক্ষণের "অনন্য" উপায়ের জন্য বিশ্ব ঐতিহ্যবাহী স্থান হিসাবে অন্তর্ভুক্ত করার প্রস্তাব করেছে।  পূর্ব হিমালয়ের অন্যতম প্রধান নৃতাত্ত্বিক গোষ্ঠী হল আপাতানি। তাদের একটি স্বতন্ত্র সভ্যতা রয়েছে, যেখানে নিয়মতান্ত্রিক ভূমি-ব্যবহারের অনুশীলন করা হয়। তাদের প্রাকৃতিক সম্পদ ব্যবস্থাপনা ও সংরক্ষণের সমৃদ্ধ ঐতিহ্যবাহী পরিবেশগত জ্ঞান রয়েছে, যা অনানুষ্ঠানিক পরীক্ষার মাধ্যমে বহু শতাব্দী ধরে অর্জিত হয়েছে। উপজাতিটি পরিচিত হয়ে আছে বিভিন্ন উৎসব, জটিল তাঁত নকশা, বেত ও বাঁশের কারুকাজের দক্ষতা এবং বুলিয়ান নামক প্রাণবন্ত ঐতিহ্যবাহী গ্রাম পরিষদসহ তাদের বর্ণিল সংস্কৃতির জন্য। এই অবস্থান জিরো উপত্যকাকে এমন একটি সাংস্কৃতিক বৈশিষ্ট্যপূর্ণ ভূদৃশ্যের নিদর্শন করে তুলেছে যেখানে বর্তমানের পরিবর্তিত সময়ের মধ্যেও মানুষ এবং পরিবেশ এমন এক পরস্পর নির্ভরশীল অবস্থায় সহাবস্থান করে, যা ঐতিহ্যগত রীতিনীতি এবং আধ্যাত্মিক বিশ্বাস ব্যবস্থা দ্বারা লালিত।   উৎসব  আপাতানিদের দুটি প্রধান উৎসব রয়েছে - ড্রি এবং মায়োকো। জুলাই মাসে, ড্রি’র কৃষি উৎসবটি মূলত সমস্ত মানবজাতির জন্য উচ্চমাত্রার ফসলের ফলন এবং সমৃদ্ধির জন্য প্রার্থনার সাথে উদযাপিত হয়। উৎসবের প্রধান সাংস্কৃতিক অনুষ্ঠান হলো- পাকু-ইতু, দামিন্দা, পিরি নৃত্য ইত্যাদি।NEZCC – North East Zone Cultural Centre  মায়োকো উদযাপিত হয় মূলত পূর্বপুরুষদের দ্বারা প্রজন্মের পর প্রজন্ম ধরে চলমান আন্তঃগ্রামীন বন্ধুত্বকে স্মরণ করার জন্য। এ বিশেষ বন্ধনটি বর্তমান সদস্যরা পরবর্তী প্রজন্মের মধ্যে এগিয়ে নিয়ে যায়। মূল উদযাপনটি মার্চের মাঝামাঝি সময়ে ঘটে তবে উৎসবের সাথে সম্পর্কিত আচারগুলি আগের মাসের অনেক আগে শুরু হয় এবং এপ্রিলের পরের মাসে শেষ হয়। এই সময়ের মধ্যে আয়োজক গ্রাম দ্বারা প্রচুর পরিমাণে খাবার এবং পানীয় পরিবেশন ও বিতরণ করা হয়ে থাকে।   তথ্যসূত্র    বহিঃসংযোগ    বিপন্ন তালিকায় আপাতানি ভাষা।   আরও পড়ুন    ভন ফুরার-হাইমেনডর্ফ, ক্রিস্টোফার। (1962) আপা তানিস এবং তাদের প্রতিবেশীরা । নিউ ইয়র্ক: গ্লেনকোর ফ্রি প্রেস।  বিষয়শ্রেণী:নিম্ন সুবনসিরি জেলা বিষয়শ্রেণী:অরুণাচল প্রদেশের উপজাতি
কোলারাস () ভারতের মধ্য প্রদেশ রাজ্যের শিবপুরি জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬০ মিটার (১৫০৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কোলারাস শহরের জনসংখ্যা হল ১৫,৬৭৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে কোলারাস এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
সুলোচনা চট্টোপাধ্যায় একজন প্রাক্তন চলচ্চিত্র অভিনেত্রী। তিনি মুলতঃ বাংলা এবং হিন্দী সিনেমায় অভিনয় করেছিলেন। তিনি প্রায় ৯৩ টি সিনেমায় অভিনয় করেছেন। তার অভিনীত কয়েকটি উল্লেখনীয় চলচ্চিত্র হল, আজা সনম (১৯৬৮), যাহা সতী ওয়াহা ভগবান (১৯৬৫), বীর ঘটোৎকচ (১৯৭০) ইত্যাদি।  নিজস্ব জীবন সুলোচনা চট্টোপাধ্যায় ১৯২৮ সালে পশ্চিমবংগের হুগলি জেলার চন্দননগরে জন্মগ্রহণ করেছিলেন। সুলোচনার বাবা ছিলেন একজন মিলিটারি ব্যাক্তিত্ব। তারা পাঁচ বোন ছিলেন ও তাদের এক ভাই ছিল।  অভিনয় জীবন ১৯৪০ এর দশকের গোড়ার দিকে হিন্দি চলচ্চিত্রে তার আবির্ভাব ঘটে। সেইসময়কার তার অভিনীত কিছু উল্লেখযোগ্য ছবি হল, শোভা (১৯৪২), পয়গাম্‌ (১৯৪৩), বিশ্বাস (১৯৪৩), আইনা (১৯৪৪) ইত্যাদি। বেশিরভাগ সিনেমাতে তিনি সহ অভিনেত্রী হিসাবে পার্শ্বচরিত্রে অভিনয় করেছেন তবে কিছু কিছু সিনেমাতে তিনি মুখ্য চরিত্রে অভিনয় করার সুযোগ পেয়েছিলেন। উদাহরণ হিসাবে উল্লেখ করা যায় ১৯৪৮ সালে মুক্তি প্রাপ্ত ছবি বীনা। ১৯৪২ থেকে ১৯৮২ সালের দীর্ঘ অবধিতে তিনি অগণিত বাংলা এবং হিন্দী সিনেমায় অভিনয় করেছেন। তার অভিনীত আরও কিছু উল্লেখনীয় সিনেমার নাম হল, সাবাস ড্যাডি (১৯৭৯), বাবা তারকনাথ(১৯৭৭), জীবন জ্যোতি(১৯৭৬), নাগ চম্পা(১৯৭৬), ভবর(১৯৭৬), সুনহেরা সংসার(১৯৭৫), জোয়ার ভাটা(১৯৭৩), মেরে ভইয়া(১৯৭২), মহাশিবরাত্রি(১৯৭২), সংযোগ(১৯৭২), পিয়া কা ঘর (১৯৭২), হম তুম আউর উয়ো(১৮৭১),  লাখো মে এক(১৯৭১), নন্দন(১৯৭১), বচপন(১৯৭০), এহেসান(১৯৭০), ঘর কা কাহানী(১৯৭০), পরদেশি(১৯৭০), প্রিয়া(১৯৭০)  ইত্যাদি।  মৃত্যু ১৯৯৯ সালের ৩০ এপ্রিল তার জীবনাবসান হয়।  তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী
একেএম আসাদুল হক ছিলেন একজন বাংলাদেশী চিকিৎসক এবং পাকিস্তান সেনাবাহিনীর একজন সেনা কর্মকর্তা যিনি বাংলাদেশ মুক্তিযুদ্ধে শহীদ হয়েছিলেন।   প্রাথমিক জীবন  হক ১৯২৮ সালের ১ ডিসেম্বর পূর্ব বাংলার, সন্দ্বীপ উপজেলা, চট্টগ্রাম জেলা সন্তোষপুর গ্রামে ব্রিটিশ ভারতে জন্মগ্রহণ করেছিলেন। তিনি ১৯৪৪ সালে কাঠঘর হাই স্কুল এবং ১৯৪৬ সালে চট্টগ্রাম কলেজ থেকে আইএসসি পাশ করেন। তিনি ১৯৫২ সালে ঢাকা মেডিকেল কলেজ থেকে এমবিবিএস শেষ করেন। ১৯৫২ সালের ভাষা আন্দোলনে আহত বিক্ষোভকারীদের চিকিৎসার জন্য ঢাকা মেডিকেল কলেজে ইন্টার্নশিপের সময় পুলিশ তাকে হয়রানি করেছিল।   কর্মজীবন  ১৯৫৩ সালে হক পাকিস্তান সেনা মেডিকেল কর্পসে যোগদান করেন। তিনি পশ্চিম পাকিস্তানের কোয়েটায় এফসিপিএস এবং ১৯৬২ সালে রয়েল কলেজ অফ ফিজিশিয়ানস অ্যান্ড সার্জনস থেকে এফআরসিএস সম্পন্ন করেছিলেন। ১৯৫৬ থেকে ১৯৭০ সাল পর্যন্ত তিনি অ্যাবোটাবাদ সেনানিবাস, বাঘ, আজাদ কাশ্মীর, যশোর সেনানিবাস, মুলতান সেনানিবাস, এবং সরগোধ সেনানিবাস সহ পাকিস্তান সেনাবাহিনীর বিভিন্ন সম্মিলিত সামরিক হাসপাতালে দায়িত্ব পালন করেছেন। ১৯৭০ সালে তিনি চট্টগ্রাম সেনানিবাসের সশস্ত্র বাহিনী মেডিকেল স্টোর ডিপোর কমান্ডিং অফিসার নিযুক্ত হন।   মৃত্যু  ১৯৭১ সালের ২৫ শে মার্চ পাকিস্তান সেনাবাহিনী অপারেশন সার্চলাইট শুরুর পরে হককে তার পরিবার সহ গ্রেপ্তার করা হয়। তাদের সম্মিলিত মেডিকেল হাসপাতালের ভিতরে তাকে কারাবন্দি করা হয়েছিল। ১৯৭১ সালের ১৭ এপ্রিল পাকিস্তান সেনাবাহিনী কর্তৃক তাকেসহ আরও কয়েকজন বাঙালি সেনা অফিসারকে ফাঁসি দেওয়া হয়েছিল।   তথ্যসূত্র   বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:১৯৭১-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:বাংলাদেশী সামরিক চিকিৎসক
বাহার কৃষি কলেজ কুষ্টিয়া জেলার কুমারখালী উপজেলায় অবস্থিত কারিগরি শিক্ষা বোর্ড অধিভুক্ত একটি এমপিওভুক্ত কৃষি কলেজ। ২০০৪ সালে কলেজটি প্রতিষ্ঠিত হয়।   অবস্থান  কলেজটি কুষ্টিয়া জেলার কুমারখালী উপজেলার নন্দলালপুর ইউনিয়নে আলাউদ্দিন নগরে অবস্থিত। কুমারখালী থেকে কলেজটির দুরত্ব ৪.৮ কিলোমিটার এবং কুষ্টিয়া থেকে কলেজটির দুরত্ব ১২ কিলোমিটার।   শিক্ষা কার্যক্রম   থাম্ব|কলেজের প্রশাসনিক ভবন  এখানে ডিপ্লোমা ইন এগ্রিকালচার ডিগ্রি প্রদান করা হয়।   প্রাতিষ্ঠানিক তথ্য    ইআইআইএন-১৩৩৫০২  বাংলাদেশ কারিগরি শিক্ষা বোর্ড-কোড-২৭০৫৭   সুবিধা  কলেজে শিক্ষার্থীদের জন্য ছাত্রাবাস ও ছাত্রীনিবাস রয়েছে।   আরও দেখুন    আবুল বাশার কৃষি কলেজ  বাংলাদেশ কারিগরি শিক্ষা বোর্ড   তথ্যসূত্র    বহিঃসংযোগ    বাহার কৃষি কলেজ - প্রাতিষ্ঠানিক ওয়েবসাইট  বিষয়শ্রেণী:কুষ্টিয়া জেলার মহাবিদ্যালয় বিষয়শ্রেণী:বাংলাদেশের কারিগরি শিক্ষাপ্রতিষ্ঠান বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কৃষি ডিপ্লোমা কলেজ
ব্যবহারকারী আগ্রহের বিষয় কাজ করছি যা নিয়ে ANKAN (আলাপ) করোনাভাইরাস, করোনাভাইরাস রোগ ২০১৯, ডিজিজ এক্স, গর্ভাবস্থায় কোভিড-১৯ এর প্রভাব ডিজিজ এক্স নিবন্ধ অনুবাদ শেষ করছি কৌশিক বিশ্বাস (আলাপ) করোনাভাইরাস Coronavirus নিবন্ধের ৩-৪ ও ৯-১২ অনুচ্ছেদ অনুবাদ করছি Masum the Grete (আলাপ)করোনাভাইরাস রোগ ২০১৯  Uddrity Mansur (আলাপ) আইসোলেশন (স্বাস্থ্য সুরক্ষা) Isolation নিবন্ধ সম্পূর্ণ আতাহার শামস (আলাপ) কোভিড-১৯ ভ্যাক্সিন কোভিড-১৯ ভ্যাক্সিন নিবন্ধ অনুবাদ করছি  বিষয়শ্রেণী:উইকিপ্রকল্প কোভিড-১৯
৩য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩য় আয়োজন; যা ১৯৭৯ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।  সারাংশ প্রখ্যাত সাহিত্যিক আলাউদ্দিন আল আজাদের উপন্যাস ‘তেইশ নম্বর তৈলচিত্র’ অবলম্বনে নির্মিত চলচ্চিত্র ‘বসুন্ধরা’ সর্বোচ্চ ৬টি বিভাগে পুরস্কার লাভ করে। ১৯টি শাখার মধ্যে ১৫টি শাখায় পুরস্কৃতদের নাম ১৯৭৮ সালের ১৭ জুন ঘোষণা করা হয়। বাকী ৪টি শাখায় কেউ পুরস্কার পায়নি। ১৯৭৯ সালের ৯ জানুয়ারি রাষ্ট্রপতি জিয়াউর রহমান উপ-রাষ্ট্রপতি ভবনে আয়োজিত এক অনুষ্ঠানের মাধ্যমে ১৯৭৭ সালের জাতীয় চলচ্চিত্র বিতরণ করেন। চিত্র নায়িকা শাবানা "জননী" ছবিতে অভিনয়ের জন্য শ্রেষ্ঠ পার্শ্ব অভিনেত্রী পুরস্কার পেলেও তিনি তা গ্রহণ করেননি। জাতীয় চলচ্চিত্র পুরস্কারের ইতিহাসে তিনিই প্রথম পুরস্কার প্রত্যাখান করেন।  বিজয়ীদের তালিকা এই বছর মোট ১৫টি বিভাগে পুরস্কার প্রদান করা হয়। মেধা পুরস্কার পুরস্কারের নামবিজয়ীচলচ্চিত্রশ্রেষ্ঠ চলচ্চিত্র  সুভাষ দত্ত (প্রযোজক) বসুন্ধরা শ্রেষ্ঠ পরিচালক সুভাষ দত্ত বসুন্ধরা শ্রেষ্ঠ অভিনেতা বুলবুল আহমেদ সীমানা পেরিয়ে শ্রেষ্ঠ অভিনেত্রী ববিতা বসুন্ধরাপার্শ্বচরিত্রে শ্রেষ্ঠ অভিনেত্রী  শাবানা  জননী শ্রেষ্ঠ সঙ্গীত পরিচালক আজাদ রহমান যাদুর বাঁশি শ্রেষ্ঠ নারী সঙ্গীত শিল্পী  রুনা লায়লা যাদুর বাঁশি   শাবানা তার পার্শ্বচরিত্রে শ্রেষ্ঠ অভিনেত্রীর পুরস্কার প্রত্যাখ্যান করেন।  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ কাহিনীকার  আলাউদ্দিন আল আজাদ  বসুন্ধরাশ্রেষ্ঠ চিত্রনাট্যকার  আহমদ জামান চৌধুরী  যাদুর বাঁশিশ্রেষ্ঠ সংলাপ রচয়িতা আলমগীর কবির সীমানা পেরিয়েশ্রেষ্ঠ চিত্রগ্রাহক (সাদাকালো) রেজা লতিফ  অনন্ত প্রেমশ্রেষ্ঠ চিত্রগ্রাহক (রঙ্গিন)  এম এ মবিন  সীমানা পেরিয়েশ্রেষ্ঠ সম্পাদক  বশির হোসেন সীমানা পেরিয়েশ্রেষ্ঠ শব্দগ্রাহক  মহিউদ্দিন ফারুক বসুন্ধরা  তথ্যসূত্র  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:১৯৭৭-এর চলচ্চিত্র পুরস্কার
ইয়েলো রেড কনিঙ্কলিয়েকে ভোয়েতবালক্লাব মেখেলেন (), এছাড়াও কেভি মেখেলেন (), এফসি মালিনোয়া অথবা শুধুমাত্র মেখেলেন নামে পরিচিত) হচ্ছে মেখেলেন ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০৪ সালে প্রতিষ্ঠিত হয়েছে। কেভি মেখেলেন তাদের সকল হোম ম্যাচ মেখেলেনের এএফএএস-স্টাডিওন আখটের ডে কাজের্নে-এ খেলে থাকে; যার ধারণক্ষমতা হচ্ছে ১৬,৬৭২। বর্তমানে এই ক্লাবের ম্যানেজারের দায়িত্ব পালন করছেন ওয়াউটার ফ্রাঙ্কেন। বেলজীয় মধ্যমাঠের খেলোয়াড় ওনুর কায়া এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, কেভি মেখেলেন এপর্যন্ত ১৭টি শিরোপা জয়লাভ করেছে; যার মধ্যে ৪টি বেলজীয় প্রথম বিভাগ এ, ২টি বেলজীয় কাপ, ৭টি বেলজীয় দ্বিতীয় বিভাগ, ৩টি বেলজীয় দ্বিতীয় বিভাগ চূড়ান্ত পর্ব এবং ১টি বেলজীয় তৃতীয় বিভাগ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ এবং ১টি ইউরোপীয় সুপার কাপ শিরোপা রয়েছে।  অর্জন ঘরোয়া বেলজীয় প্রথম বিভাগ এ: চ্যাম্পিয়ন (৪): ১৯৪২–৪৩, ১৯৪৫–৪৬, ১৯৪৭–৪৮, ১৯৮৮–৮৯ বেলজীয় কাপ: চ্যাম্পিয়ন (২): ১৯৮৬–৮৭, ২০১৮–১৯ বেলজীয় দ্বিতীয় বিভাগ: চ্যাম্পিয়ন (৭): ১৯২৫–২৬, ১৯২৭–২৮, ১৯৬২–৬৩, ১৯৮২–৮৩, ১৯৯৮–৯৯, ২০০১–০২, ২০১৮–১৯ বেলজীয় দ্বিতীয় বিভাগ চূড়ান্ত পর্ব: চ্যাম্পিয়ন (৩): ১৯৮১, ২০০৭, ২০১৯ বেলজীয় তৃতীয় বিভাগ: চ্যাম্পিয়ন (১): ২০০৪–০৫  আন্তর্জাতিক ইউরোপীয় কাপ উইনার্স কাপ: চ্যাম্পিয়ন (১): ১৯৮৭–৮৮ ইউরোপীয় সুপার কাপ: চ্যাম্পিয়ন (১): ১৯৮৮  তথ্যসূত্র  বহিঃসংযোগ      বিষয়শ্রেণী:রয়্যাল ফুটবল ক্লাব মেখেলেন বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:বেলজিয়ামের ফুটবল ক্লাব বিষয়শ্রেণী:১৯০৪-এ বেলজিয়ামে প্রতিষ্ঠিত বিষয়শ্রেণী:১৯০৪-এ প্রতিষ্ঠিত ফুটবল ক্লাব
সালমান বেগ (জন্ম ৭ মে ১৯৮৯) একজন ভারতীয় প্রথম-শ্রেণীর ক্রিকেটার। তিনি মধ্যপ্রদেশের হয়ে খেলে থাকেন।  ২০১৩-১৪ বিজয় হাজারে ট্রফিতে মধ্যপ্রদেশের হয়ে ২৭ ফেব্রুয়ারী ২০১৪ তারিখে তার লিস্ট এ অভিষেক হয়। তিনি একজন অলরাউন্ডার। তিনি ডানহাতে ব্যাটিং ও বোলিং উভয়ই করে থাকেন।   তথ্যসূত্র    বহিঃসংযোগ      বিষয়শ্রেণী:ভোপাল থেকে আগত ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:মধ্যপ্রদেশ থেকে আগত ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম
১৯৯৫ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    জন্ম    জানুয়ারি-মার্চ    এপ্রিল-জুন   এপ্রিল ৩ - তাসকিন আহমেদ, বাংলাদেশী আন্তর্জাতিক ক্রিকেটার   জুলাই-সেপ্টেম্বর  thumb|190px|মুস্তাফিজুর রহমান  ৬ সেপ্টেম্বর - মুস্তাফিজুর রহমান, বাংলাদেশ ক্রিকেট দলের অন্যতম সদস্য।   অক্টোবর-ডিসেম্বর    মৃত্যু    জানুয়ারি-মার্চ  মার্চ ২৩ - শক্তি চট্টোপাধ্যায় - পশ্চিমবঙ্গ - হাংরি আন্দোলন ও কৃত্তিবাস গোষ্ঠীর লিরিক কবি ।   এপ্রিল-জুন    জুলাই-সেপ্টেম্বর    অক্টোবর-ডিসেম্বর    ডিসেম্বর ২৯ - মোনাজাতউদ্দিন, বাংলাদেশী সাংবাদিক।  বিষয়শ্রেণী:১৯৯৫
ভাওয়াল ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-মোঃ ফারুকউজ্জামান +প্রাক্তন চেয়ারম্যানগণের তালিকাক্রমিকনামমেয়াদ০১০২০৩ দেলোয়ার হোসেন০৪ দেলোয়ার হোসেন ০৫ ওয়াহিদুজ্জামান ০৬ ০৭মোঃ ফারুকউজ্জামান   আরও দেখুন    ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:সালথা উপজেলার ইউনিয়ন
শেখ রহমান (জন্মঃ ১৫ নভেম্বর ১৯৬০) একজন বাংলাদেশী-আমেরিকান রাজনীতিবিদ যিনি ১৪ জানুয়ারী ২০১৯ সাল থেকে ডিস্ট্রিক্ট-৫ থেকে জর্জিয়ার রাজ্য সিনেটে দায়িত্ব পালন করেছেন। তিনি জর্জিয়ার প্রথম মুসলিম ও প্রথম বাংলাদেশি বংশোদ্ভূত আইন প্রণেতা।   ব্যক্তিগত জীবন  শেখ রহমান জন্মগ্রহণ করেন তৎকালীন পূর্ব পাকিস্তানের কিশোরগঞ্জে। যুক্তরাষ্ট্রের জর্জিয়া লরেন্সভিলিতে প্রবাসী হয়ে তিনি ১৯৮১ সালে সেন্ট্রাল পাইডমন্ট কমিউনিটি কলেজে ভর্তি হন। ১৯৯৫ সালে তিনি জর্জিয়া বিশ্ববিদ্যালয়ের বিজনেস অ্যাডমিনিস্ট্রেশন থেকে স্নাতক ডিগ্রি অর্জন করেন। তার  স্ত্রীর নাম শামে আফরোজ এবং দুই সন্তান, রাওদা (কন্যা) এবং আনজার (ছেলে) রয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:বাংলাদেশী বংশোদ্ভূত মার্কিন ব্যক্তি বিষয়শ্রেণী:জর্জিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:মার্কিন মুসলিম বিষয়শ্রেণী:জর্জিয়া (মার্কিন অঙ্গরাজ্যের) মুসলিম
ফেঞ্চি ছিল কুখ্যাত জলদস্যু হেনরি এভরির জাহাজ ও তিনি মে ১৬৯৪ থেকে ১৬৯৫ সালের শেষ পর্যন্ত জাহাজটির ক্যাপ্টেন ছিলেন। হেনরি এভরি জলদস্যুতা থেকে অবসর নেওয়ার পর জাহাজটি সম্পর্কে আর কোন তথ্য পাওয়া যায়নি।   ইতিহাস  thumb|left|হেনরি এভরি ব্যবহৃত জলি রজার। প্রথম দিকে ফেঞ্চিতে ৪৬টি কামান ধারণের ক্ষমতা ছিল এবং চার্লস ২ নামে একজন স্প্যানীয় প্রাইভেটিয়ার এর নামানুসারে এর নামকরণ করা হয় চার্লস ২। ক্যাপ্টেন ছিলেন গিবসন নামের একজন স্প্যানীয়। ৭ই মে, ১৬৯৪ সালে হেনরি এভরি ও কিছু ক্রু মিলে বিদ্রোহ করে জাহাজটি দখল করে এবং স্পেনের কুরোনা ত্যাগ করে কেপ-এর উদ্দেশ্যে যাত্রা করে। এসময় চার্লস ২ -এর নাম পরিবর্তন করে ফেঞ্চি রাখা হয়।  কেপে পৌঁছার পর এভরি কোমোরোস দ্বীপপুঞ্জের জোহানার দিকে যাত্রা করেন। এরপর তিনি জাহাজটি পূণঃগঠন করেন-এর ওজন কমিয়ে গতি আরো বৃদ্ধি করেন এবং পানিতে আরো সাবলীলভাবে চলার উপযুক্ত করে তৈরি করেন। জাহাজ পূণঃগঠনের কাজ শেষ হওয়ার পর ফেঞ্চি সেসময় ভারত মহাসাগরের সবচেয়ে দ্রুতগতির জাহাজে পরিনত হয়েছিল। এভরি এই গতি ব্যবহার করে আক্রমণ করত ও তিনি একটি ফরাসি জলদস্যু জাহাজও নিজের দখলে নেন। এসময়েই তিনি তার নিজের জাহাজের জন্য ৪০ জন কর্মী সংগ্রহ করেন। এভরি ভারত মহাসাগরে আরো বেশি সক্রিয় হতে থাকেন ও তিনি সেসময়কার আরো বিখ্যাত অনেক জলদস্যুর সাথে জলদস্যুতা করতেন, যাদের মধ্যে অন্যতম থমাস টিউ। তার উল্লেখযোগ্য কাজের মধ্যে ছিল, সম্রাট আওরঙ্গজেবের সময় ইব্রাহিম খানের নিয়ন্ত্রণে থাকা গঞ্জ-ই-সাওয়াই জাহাজটি দখল করা।   তথ্যসূত্র   বিষয়শ্রেণী:জলদস্যু জাহাজ বিষয়শ্রেণী:১৬৯০-এর দশকের জাহাজ বিষয়শ্রেণী:ইংল্যান্ডের পালতোলা জাহাজের যুগ বিষয়শ্রেণী:নিরুদ্দিষ্ট জাহাজ বিষয়শ্রেণী:সামুদ্রিক লোকাচারবিদ্যা বিষয়শ্রেণী:আক্রমণ ও লুণ্ঠনের অধিকারপ্রাপ্ত বেসরকারী জাহাজ
ইয়েমেনি নারী সঙ্ঘ (ওয়াইডব্লিউইউ) ১৯৯০ সালে প্রতিষ্ঠিত একটি বেসরকারি সংস্থা (এনজিও)। এর উদ্দেশ্য হচ্ছে নারীদের নাগরিক অধিকার প্রচার করা এবং ইয়েমেনে নারীদের ক্ষমতায়ন করা। ইয়েমেনি মহিলা ইউনিয়নের বর্তমান চেয়ারপারসন হলেন ফাথিয়ে আবদুল্লাহ।    সম্পর্কিত  ওয়াইডব্লিউইউ-এর সদর দপ্তর সানায় অবস্থিত এবং ইয়েমেন জুড়ে এদের ২২টি বিভিন্ন শাখা অফিস এবং ১৩২টি ছোট অফিস রয়েছে। প্রতিটি শাখা মহিলাদের ক্ষুদ্রঋণ প্রকল্প, সাক্ষরতা, স্বাস্থ্য সেবা এবং বৃত্তিমূলক প্রশিক্ষণ কর্মসূচি প্রদান করে।  শাখাগুলি বাণিজ্যিক এবং কর আইন নিয়ে মহিলাদের জন্য আইনি কর্মশালাও পরিচালনা করেছে। অন্যান্য কর্মশালায় বিবাহ আইনের সংশোধনী এবং মহিলাদের হেফাজত অধিকার অন্তর্ভুক্ত করা হয়েছে।  নির্বাহী অফিসে প্রায় বত্রিশ জন কর্মী এবং দশজন "নির্বাচিত স্বেচ্ছাসেবক" রয়েছেন।  ওয়াইডব্লিউইউ-এর অনেক শাখায় পুরুষদের অন্তর্ভুক্ত করা হয়েছে, তারা উল্লেখ করেছে যে ইয়েমেনে নারীদের সমস্যা "পুরুষদের সমর্থন ছাড়া সমাধান করা যাবে না।"   ওয়াইডব্লিউইউ হিংস্র বা অপমানজনক পারিবারিক পরিস্থিতি থেকে পালিয়ে আসা মহিলাদের রক্ষা করার জন্য অজ্ঞাত স্থানে আশ্রয়কেন্দ্র পরিচালনা করে। ওয়াইডব্লিউইউ একটি হটলাইনও চালায় যা মহিলাদের গার্হস্থ্য নির্যাতনের প্রতিবেদন করার অনুমতি দেয় যাতে তাদের "একটি নিরাপদ বাড়িতে স্থানান্তরিত করা যায় এবং একজন আইনজীবি নিয়োগ করা যায়।"  ওয়াইডব্লিউইউ মিশনের জন্য সাক্ষরতা এবং শিক্ষাও গুরুত্বপূর্ণ। সংস্থাটি ইয়েমেনের সমস্ত সাক্ষরতা ক্লাসের ১০% এরও বেশি পরিচালনা করে এবং মহিলাদের শিক্ষার গুরুত্ব সম্পর্কে সচেতনতা বাড়াতে সহায়তা করে।   ওয়াইডব্লিউইউ ২০০৫ সালে একচেটিয়াভাবে মহিলাদের দ্বারা পরিচালিত দেশের প্রথম আটক কেন্দ্র প্রতিষ্ঠায় সহায়তা করে এবং ২০০৪ এবং ২০০৫ সালে ৪৫০ জন মহিলাকে পুলিশ হেফাজত থেকে মুক্তি দিতে সহায়তা করে। ওয়াইডব্লিউইউ এমন একটি আইন পরিবর্তনে সহায়তা করেছিল যাতে বলা ছিল কোন "একজন পুরুষ অভিভাবক না নিতে এলে" কারাগার থেকে মুক্তি পাওয়া যাবেনা।   ওয়াইডব্লিউইউ রাজনৈতিক এবং ধর্মীয় বিষয়েও সক্রিয়। ২০০৮ সালে মুসলিম আলেমরা যখন নির্বাচনে অংশ নেওয়া নারীদের বিরুদ্ধে ফতোয়া জারি করেন, তখন ওয়াইডব্লিউইউ-এর সাবেক চেয়ারপারসন রামজিয়া আল-ইরিয়ানি প্রতিক্রিয়া ব্যক্ত করে বলেন যে ফতোয়াটি "ইসলামের বিরুদ্ধে, কুরআন দ্বারা নির্ধারিত পুরুষ ও নারীর মধ্যে সমতার বিরুদ্ধে"।  ওয়াইডব্লিউইউ রাজনৈতিকভাবে জড়িত আরেকটি বিষয় হচ্ছে কাত ব্যবহার এবং চাষের অনুমতি দেওয়ার প্রশ্নে।   তথ্যসূত্র       বহিঃসংযোগ    অফিসিয়াল সাইট (ইংরেজিতে)  বিষয়শ্রেণী:ইয়েমেন ভিত্তিক নারী সংগঠন
তিস্তা  এক্সপ্রেস (ট্রেন নং ৭০৭/৭০৮) বাংলাদেশ রেলওয়ে কর্তৃক পরিচালিত বাংলাদেশের একটি  আন্তঃনগর ট্রেন।স্থানীয়দের বুদ্ধিমত্তায় রক্ষা পেল তিস্তা এক্সপ্রেস  দৈনিক জনকণ্ঠবাংলাদেশ রেলওয়ে বাংলাদেশ জাতীয় তথ্য বাতায়ন এটি ঢাকার কমলাপুর রেলওয়ে স্টেশন থেকে জামালপুরের দেওয়ানগঞ্জ বাজার রেলওয়ে স্টেশন পর্যন্ত চলাচল করে। ঢাকা−দেওয়ানগঞ্জ বাজার রুটে এই ট্রেনের পাশাপাশি ব্রহ্মপুত্র এক্সপ্রেস, দেওয়ানগঞ্জ কমিউটার, জামালপুর কমিউটার এবং ভাওয়াল এক্সপ্রেস চলাচল করে।   সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) ট্রেন নংপ্রারস্তিকপ্রস্থানগন্তব্যপ্রবেশসাপ্তাহিক ছুটি৭০৭কমলাপুর০৭:৩০দেওয়ানগঞ্জ বাজার১২:৪০সোমবার৭০৮দেওয়ানগঞ্জ বাজার১৫:০০কমলাপুর২০:২৫  যাত্রাবিরতি (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)   ঢাকা বিমানবন্দর রেলওয়ে স্টেশন  জয়দেবপুর জংশন রেলওয়ে স্টেশন  গফরগাঁও  ময়মনসিংহ জংশন  পিয়ারপুর  জামালপুর  মেলান্দহ বাজার  ইসলামপুর বাজার  মালামাল পরিবহন  একজন শীতাতপ শ্রেণীর যাত্রী ৫৬ কেজি, প্রথম শ্রেণীর যাত্রী ৩৭.৫ কেজি, শোভন শ্রেণীর যাত্রী ২৮ কেজি এবং সুলভ ২য় শ্রেণীর যাত্রী ২৩ কেজি মালামাল বিনা ভাড়ায় সঙ্গে নিয়ে যেতে পারেন।  অতিরিক্ত মালামাল মাশুল পরিশোধ করে তা লাগেজ হিসেবে তার নিজ গন্তব্যে নিতে পারেন। বড় স্টেশনগুলোতে লাগেজ বুকিংয়ের জন্য আলাদা কাউন্টার রয়েছে।  লাগেজ বহনের জন্য ট্রলির ব্যবস্থা আছে।  অসুস্থ ব্যাক্তিদের বহনের জন্য হুইল চেয়ারের ব্যবস্থা আছে   রোলিং স্টক  এই ট্রেনে ২৯০০ শ্রেণীর লোকোমোটিভ ব্যবহার করা হয়। ট্রেনটি পূর্বে সবুজ-হলুদ রঙের পুরনো ভ্যাকুয়াম-ব্রেকের কোচের রেকে চলতো। তবে পরবর্তীতে ট্রেনটি লাল-সবুজ রঙের ইন্দোনেশীয় এয়ার ব্রেক কোচের রেকে চলাচল করে। ট্রেনটির লোড ১৮/৩৬।  তথ্যসূত্র     বহিঃসংযোগ  বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:১৯৮৬-এ চালু রেল পরিষেবা
গুস্তাভো ফাব্রিসে সঙ্গারে (; জন্ম: ৮ নভেম্বর ১৯৯৬; গুস্তাভো সঙ্গারে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব লেভেয়ি রুয়ঁ এবং বুর্কিনা ফাসো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন।  বুর্কিনাবি ফুটবল ক্লাব সালিতার যুব পর্যায়ের হয়ে খেলার মাধ্যমে সঙ্গারে ফুটবল জগতে প্রবেশ করেছেন এবং পরবর্তীকালে ফ্রোঁতিনিয়ানের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব লেভেয়ি রুয়ঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  সঙ্গারে ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৯ ম্যাচে ১টি গোল করেছেন।  প্রারম্ভিক জীবন গুস্তাভো ফাব্রিসে সঙ্গারে ১৯৯৬ সালের ৮ই নভেম্বর তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২১ সালের ১২ই জুন তারিখে, ২৪ বছর, ৭ মাস ও ৪ দিন বয়সে, ডান পায়ে ফুটবল খেলায় পারদর্শী সঙ্গারে মরক্কোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৩৩ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি মরক্কো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে সঙ্গারে সর্বমোট ৭ ম্যাচে অংশগ্রহণ করেছেন।  সঙ্গারে ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল বুর্কিনা ফাসো  ২০২১  ৭  ০ ২০২২  ২  ১ সর্বমোট  ৯  ১  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বোবো দিউলাসোর ব্যক্তি বিষয়শ্রেণী:বুর্কিনাবি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইউনিয়ন স্পোর্তিভ লেভেয়ি রুয়ঁ বি-এর খেলোয়াড় বিষয়শ্রেণী:ইউনিয়ন স্পোর্তিভ লেভেয়ি রুয়েঁর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:বুর্কিনাবি প্রবাসী ফুটবলার বিষয়শ্রেণী:ফ্রান্সে বুর্কিনাবি প্রবাসী ক্রীড়াবিদ বিষয়শ্রেণী:ফ্রান্সে প্রবাসী ফুটবলার বিষয়শ্রেণী:সালিতা ফুটবল ক্লাবের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:আর্মেনীয় প্রিমিয়ার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
খুলনা মেডিক্যাল বিশ্ববিদ্যালয় বাংলাদেশের একটি সরকারি মেডিকেল বিশ্ববিদ্যালয়। খুলনা বিভাগ তথা দেশের দক্ষিণ-পশ্চিমাঞ্চলের চিকিৎসা ক্ষেত্রে উচ্চ শিক্ষা, গবেষণা ও সেবার মান এবং সুযোগ-সুবিধা সম্প্রসারণ ও চিকিৎসা ব্যবস্থা উন্নয়নের স্বার্থে বিভাগীয় শহর খুলনায় মেডিকেল বিশ্ববিদ্যালয়টি প্রতিষ্ঠা করা হয়। রাজশাহী মেডিকেল বিশ্ববিদ্যালয়ের খুলনা অঞ্চলের অধিভুক্ত শিক্ষাপ্রতিষ্ঠানগুলো নিয়ে কার্যক্রম শুরু করে।  ইতিহাস ২০১৯ সালের ২১ জুলাই মেডিকেল বিশ্ববিদ্যালয় করতে খুলনা জেলা উন্নয়ন সমন্বয় কমিটি প্রধানমন্ত্রীর কার্যালয়ে প্রস্তাব পাঠায়। পরবর্তীকালে জেলা প্রশাসক সম্মেলনে এই বিষয়টি উত্থাপন করেন তৎকালীন জেলা প্রশাসক মোহাম্মদ হেলাল হোসেন। তিনি ১৯ আগস্ট লিখিতভাবে প্রধানমন্ত্রীর কার্যালয়ে প্রস্তাবনা দেন। প্রস্তাবনাটি অনুমোদনের পর ২০১৯ সালের ৮ সেপ্টেম্বর বিশ্ববিদ্যালয় স্থাপনে নির্দেশনা দেওয়া হয়।  ২০২১ সনের ০৬ নং আইন শেখ হাসিনা মেডিক্যাল বিশ্ববিদ্যালয়, খুলনা, আইন, ২০২১ দ্বারা প্রণীত হয়।  ২০২৫ সালের ১৩ এপ্রিল বাংলাদেশের অন্তর্বর্তীকালীন সরকার অধ্যাদেশের মাধ্যমে বিশ্ববিদ্যালয়টির নাম শেখ হাসিনা মেডিক্যাল বিশ্ববিদ্যালয়, খুলনা থেকে পরিবর্তন করে খুলনা মেডিক্যাল বিশ্ববিদ্যালয় নামকরণ করে।   ক্যাম্পাস   বিশ্ববিদ্যালয়টি অস্থায়ী ক্যাম্পাস নিরালা আবাসিক এলাকায় অবস্থিত।   অনুষদ    মেডিসিন অনুষদ  সার্জারি অনুষদ  বেসিক সাইন্স ও প্যারাক্লিনিক্যাল সাইন্স অনুষদ  ডেন্টাল অনুষদ  নার্সিং অনুষদ  বায়োটেকনোলজি ও বায়োমেডিক্যাল ইঞ্জিনিয়ারিং অনুষদ  মেডিক্যাল টেকনোলজি অনুষদ  প্রিভেনটিভ অ্যান্ড সোশ্যাল মেডিসিন অনুষদ   অধিভুক্ত শিক্ষা প্রতিষ্ঠান    মেডিকেল কলেজ    সরকারি   খুলনা মেডিকেল কলেজ  যশোর মেডিকেল কলেজ  কুষ্টিয়া মেডিকেল কলেজ  সাতক্ষীরা মেডিকেল কলেজ  মাগুরা মেডিকেল কলেজ   বেসরকারি   গাজী মেডিকেল কলেজ  আদ্-দ্বীন সকিনা মেডিকেল কলেজ  আদ্-দ্বীন আকিজ মেডিকেল কলেজ  খুলনা সিটি মেডিকেল কলেজ ও হাসপাতাল   নার্সিং কলেজ    খুলনা নার্সিং কলেজ, খুলনা  খুলনা মমতা নার্সিং কলেজ, খুলনা  এশিয়ান নার্সিং কলেজ, খুলনা  নার্গিস মেমোরিয়াল নার্সিং কলেজ, বাগেরহাট  ওয়ার্ল নার্সিং কলেজ, মাগুরা   উপাচার্যগণ   নিম্নোক্ত ব্যক্তিবর্গ খুলনা মেডিকেল বিশ্ববিদ্যালয়ের উপাচার্য হিসেবে দায়িত্ব পালন করেন:  ক্রমনামদায়িত্ব গ্রহণদায়িত্ব হস্তান্তর১.অধ্যাপক ডা. মো. মাহবুবুর রহমান৩ মে ২০২১২ মে ২০২৫২.অধ্যাপক ডা. রুহুল আমিন ৪ আগষ্ট ২০২৫অদ্যাবধি   আরও দেখুন    সিলেট মেডিকেল বিশ্ববিদ্যালয়  চট্টগ্রাম মেডিকেল বিশ্ববিদ্যালয়  রাজশাহী মেডিকেল বিশ্ববিদ্যালয়  বাংলাদেশের বিশ্ববিদ্যালয়ের তালিকা  বাংলাদেশ মেডিক্যাল বিশ্ববিদ্যালয়   তথ্যসূত্র    বহিঃসংযোগ     স্বাস্থ্য অধিদপ্তর  বিষয়শ্রেণী:বাংলাদেশের সরকারি মেডিকেল বিশ্ববিদ্যালয় বিষয়শ্রেণী:২০২১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের হাসপাতাল বিষয়শ্রেণী:খুলনার বিশ্ববিদ্যালয় ও কলেজ বিষয়শ্রেণী:২০২১-এ বাংলাদেশে প্রতিষ্ঠিত বিষয়শ্রেণী:২০২১-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:খুলনা মেডিক্যাল বিশ্ববিদ্যালয়